Download a Bible
O ma nyɛ maa gbla Baiblo sisi tsɔɔmi slɔɔtohi nɛ o kɛ tsu ní ke o be Intanɛti ɔ nɔ po.
Bli navigation drawer a, moo nyɛ Bible okadi ɔ nɔ konɛ o na Baiblo mi womi slɔɔto ɔmɛ.
Moo nyɛ Gbi okadi ɔ nɔ nɛ o na Baiblo ɔ ngɛ gbi slɔɔtohi a mi. Baiblo sisi tsɔɔmi nɛ o pɔɔ kɛ ní tsumi ɔ nɛ sɛ hlami. O ma nyɛ maa fia gbi ko loo Baiblo sisi tsɔɔmi ko kɛ wo mi nɛ o hla. Kaa nɔ hyɛmi nɔ́ ɔ, o ma nyɛ maa fia "int" konɛ o na blɛfo gbi Kingdom Interlinear Baiblo ɔ, loo fiaa "port" konɛ o na Baiblo slɔɔtohi nɛ a pee ngɛ Portugal gbi mi.
A ngɔ okadi nɛ ngɛ kaa bɔku ɔ kɛ to Baiblohi nɛ o gblɛ lolo ɔ a he so. Moo nyɛ Baiblo ko nɔ konɛ o gbla. Ke o gbla Baiblo ɔ kɛ fɔ o klama a nɔ ɔ, okadi nɛ ngɛ kaa bɔku ɔ maa laa. Moo nyɛ Baiblo ɔ nɔ ekohu konɛ o kane.
Ke o nɛ Baiblo sisi tsɔɔmi nɛ o ngɛ hlae ɔ, mo hla lɛ pee se. Ngɛ behi kɛ behi a mi ɔ, a kɛ Baiblo sisi tsɔɔmi kpahi ba piɛɛɔ he.
Delete a Bible
Ke o suɔ nɛ blɔ nɛ ba o klama a nɔ, aloo o hia we Baiblo sisi tsɔɔmi ko nɛ o gbla a hu ɔ, o ma nyɛ ma je kɛ je nɔ.
Mo bli navigation drawer a nɛ o nyɛ Bible okadi ɔ nɔ, lɔ ɔ se ɔ, moo nyɛ Language okadi ɔ nɔ konɛ o na Baiblo slɔɔtohi nɛ ngɛ. Moo nyɛ More okadi ɔ nɛ ngɛ Baiblo nɛ o suɔ nɛ o je ɔ hɛ mi ɔ nɔ, nɛ o nyɛ Delete.
Get Updates for a Bible
E ma nyɛ maa ba kaa a ma tsake nɔ́ ko ngɛ Baiblo ko nɛ o gbla momo ɔ he.
Ke e ba jã a, o maa na Refresh okadi ɔ ngɛ Baiblo ɔ he. Ke o nyɛ Baiblo ɔ nɔ ɔ, o maa na sɛ gbi ko nɛ tsɔɔ kaa a pee tsakemi. Moo nyɛ Download nɔ konɛ e tsake o nɔ́ ɔ, aloo moo nyɛ Later nɔ nɛ o ngɔ momo ɔ kɛ tsu ní.
A ngɔ tsakemi nɛ ɔmɛ kɛ wo JW Library 1.4 blɔ nɔ tomi ɔ nɔ ngɛ February 2015 kɛ ha Android klamahi. JW Library 1.4 ɔ tsuɔ ní ngɛ Android 2.3 loo nɔ́ nɛ pe jã a nɔ. Ke o nɛ tsakemi nɛ ɔ ngɛ o klama a nɔ ɔ, moo ya "Ngɔɔ JW Library ɔ Kɛ Tsu Ní—Android" blɔ he ɔ nɛ o hyɛ blɔ tsɔɔmi nɛ ngɛ fã nɛ ji Get the Latest Features ɔ.